Lasteaia tänav (Kunda)

Lasteaia tänav on tänav Kunda linna põhjaosas.Kunda linna kaart

Tänava pikkus on 163 meetrit, tänava-ala laiuseks on 13 meetrit.Teeregister(Vaadatud  21.04.2021)
Tänav saab alguse Mere tänava ristmikult Uus-Sadama tee kõrvalt. Ida poole suundudes lõpeb ta Lasteaia 4 krundi juures umbes 75 meetri kaugusel Kunda jõest. Tegemist on umbtänavaga, tänava pikendusena on ringsõit Lasteaia 4 kinnistul.Geoportaal(vaadatud 21.04.2021)

Lasteaia tänava ääres paikneb üks elamu (Lasteaia 2). Aadressil Lasteaia 4 asub ajalooline hoone, mis on rajatud 1888. aastal algselt Kunda tsemendivabriku direktori elamuks. Praegu tegutsevad hoones Viru-Nigula Kultuurikeskus, Kunda linna klubi ja MTÜ Kunda Kultuuriselts. 

Tänaval paiknevad kahel pool kõrghaljastusega rohealad, jalgteed puuduvad, paigaldatud on tänavavalgustus. 

Viited

Välislingid
Vaade Lasteaia tänavale kirde suunas Lasteaia 2 kohalt

Kategooria:Kunda tänavad